3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

บริษัท ธนาสิริ กรุ๊ป จำกัด (มหาชน) (“บริษัทฯ”) เดิมชื่อ “บริษัท ประสิทธิ์ปิ่นเกล้า จำกัด”
โดยมีคุณประสิทธิ์ เสถียรภาพอยุทธ์ เป็นผู้ก่อตั้งเมื่อวันที่ 19 กุมภาพันธ์ 2528
ด้วยทุนจดทะเบียนจำนวน 50 ล้านบาท
โดยมีวัตถุประสงค์ในการประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขาย
โดยโครงการส่วนใหญ่จะเป็นโครงการอาคารพาณิชย์และทาวน์เฮ้าส์ ภายใต้ชื่อโครงการ
“ประสิทธิ์นิเวศน์”

ในช่วงตั้งแต่ปี 2539 บริษัทฯ
ได้มีการหยุดการพัฒนาอสังหาริมทรัพย์เนื่องจากวิกฤตเศรษฐกิจและวิกฤติอสังหาริมทรัพย์เกิดขึ้นในประเทศไทย
และในปี 2545 บริษัทฯ ได้เริ่มดำเนินกิจการต่อโดยทายาทของคุณประสิทธิ์ เสถียรภาพอยุทธ์ ได้แก่
คุณอารีศักดิ์ เสถียรภาพอยุทธ์, คุณกุลพัชรี เสถียรภาพอยุทธ์ และคุณสุทธิรักษ์ เสถียรภาพอยุทธ์
ได้เข้ามาเป็นผู้บริหารของบริษัทฯ เพื่อสานต่อเจตนารมณ์ของผู้ก่อตั้ง
โดยจะมุ่งเน้นโครงการลักษณะบ้านเดี่ยวและทาวน์เฮาส์เป็นสำคัญ และได้เปลี่ยนชื่อบริษัทใหม่เป็น
“บริษัท ธนาสิริ บ้านและสวน จำกัด“ เมื่อวันที่ 11 ธันวาคม 2545

ต่อมาในปี 2551 กลุ่มผู้ถือหุ้นได้ปรับโครงสร้างหุ้นภายในกลุ่มบริษัทที่เกี่ยวข้องกันทั้งหมด 5 บริษัท
ได้แก่

1)  บริษัท ธนาสิริ บ้านและสวน จำกัด (ชื่อเดิม บริษัท ประสิทธิ์ปิ่นเกล้า จำกัด )

2)  บริษัท พรประสิทธิ์การเคหะ จำกัด

3)  บริษัท พรประสิทธิ์ปิ่นเกล้า จำกัด

4)  บริษัท ประสิทธิ์นิเวศน์การเคหะ จำกัด และ

5)  บริษัท ธนาสิริ พร๊อพเพอร์ตี้ ดีเวลลอปเม้นท์ จำกัด (“TPD”) (เดิมชื่อ บริษัท กมลา แมนชั่น
    จำกัด)

โดยบริษัททั้ง 5 แห่งประกอบธุรกิจพัฒนาอสังหาริมทรัพย์เหมือนกัน
แต่เนื่องจากกลุ่มผู้ถือหุ้นมีความประสงค์จะนำบริษัทฯ เข้าจดทะเบียนในตลาดหลักทรัพย์ เอ็ม เอ ไอ
(“ตลาดหลักทรัพย์”)
จึงได้ทำการปรับโครงสร้างกลุ่มบริษัทให้เกิดความชัดเจนและไม่ก่อให้เกิดความขัดแย้งทางผลประโยชน์
โดยดำเนินการปิดบริษัท 3 แห่ง ได้แก่ บริษัท พรประสิทธิ์การเคหะ จำกัด, บริษัท
พรประสิทธิ์ปิ่นเกล้า จำกัด และบริษัท ประสิทธิ์นิเวศน์การเคหะ จำกัด
ซึ่งได้ดำเนินการชำระบัญชีเลิกกิจการเป็นที่เรียบร้อยแล้ว และได้ดำเนินการให้บริษัทฯ เข้าไปซื้อหุ้น
TPD ซึ่งมีทุนจดทะเบียนและเรียกชำระแล้วจำนวน 50 ล้านบาท ในสัดส่วนร้อยละ 99.6
ของทุนจดทะเบียนเรียกชำระแล้วทั้งหมด ปัจจุบัน TPD ดำเนินพัฒนาอสังหาริมทรัพย์ในจังหวัดภูเก็ต

บริษัทฯ ได้จดทะเบียนแปรสภาพบริษัทเป็นบริษัทมหาชนจำกัดและได้มีการเปลี่ยนชื่อบริษัทเป็น “บริษัท
ธนาสิริ กรุ๊ป จำกัด (มหาชน)” เมื่อวันที่ 22 เมษายน 2552 โดยมีทุนจดทะเบียนจำนวน 255
ล้านบาท เป็นทุนชำระแล้วจำนวน 250 ล้านบาท บริษัทฯ
มีการเปลี่ยนแปลงและพัฒนาการที่สำคัญโดยสามารถสรุปได้ดังนี้

+--------------+-------------------------------------------------------+
| เดือน / ปี     | พัฒนาการที่สำคัญของบริษัท ธนาสิริ กรุ๊ป จำกัด (มหาชน)            |
+==============+=======================================================+
| กุมภาพันธ์ 2528 | เริ่มก่อตั้งบริษัทภายใต้ ชื่อ “บริษัท ประสิทธิ์ปิ่นเกล้า จำกัด”          |
|              | โดยมีคุณประสิทธิ์ เสถียรภาพอยุทธ์ เป็นผู้ถือหุ้นใหญ่ บริษัทฯ           |
|              | มีทุนจดทะเบียนเริ่มต้นจำนวน 50 ล้านบาท บริษัทฯ                 |
|              | ได้เปิดขายโครงการอาคารพาณิชย์และทาวน์เฮ้าส์รวมกว่า 10 โครงการ |
|              | ได้แก่ ปิ่นเกล้าวิลเลจ, ประสิทธิ์นิเวศน์ 1-10 และเพชรเกษม 1      |
+--------------+-------------------------------------------------------+
| มิถุนายน 2533  | TPD ได้เริ่มก่อตั้งเมื่อวันที่ 26 มิถุนายน 2533 ด้วยทุนจดทะเบียน 50   |
|              | ล้านบาท มีวัตถุประสงค์เพื่อการค้าอสังหาริมทรัพย์                  |
|              | แต่ยังไม่ได้มีการพัฒนาโครงการใดๆ จนกระทั่งปี 2551              |
+--------------+-------------------------------------------------------+
| ธันวาคม 2545  | ทายาทกลุ่มตระกูลเสถียรภาพอยุทธ์เข้ามาบริหารและเปลี่ยนชื่อบริษัทเป็น  |
|              | “บริษัท ธนาสิริ บ้านและสวน จำกัด”                           |
+--------------+-------------------------------------------------------+
| พฤษภาคม 2546 | พัฒนาโครงการต่อเนื่องโดยการเปิดขายบ้านเดี่ยวโครงการ “บ้านธนาสิริ |
|              | รัตนาธิเบศร์” ถนนรัตนาธิเบศร์ จังหวัดนนทบุรี จำนวน 112 ยูนิต พื้นที่  |
|              | 28-3-74.7 ไร่ มูลค่าโครงการ 595 ล้านบาท                   |
|              | ซึ่งปิดโครงการเรียบร้อยแล้วเมื่อปี 2550                        |
+--------------+-------------------------------------------------------+
| กันยายน 2549  | เปิดขายทาวน์เฮาส์โครงการ “ไพร์มเพลส รัตนาธิเบศร์ - บางใหญ่”   |
|              | ถนนเลียบคลองบางไผ่ อำเภอบางบัวทอง จังหวัดนนทบุรี จำนวน 223   |
|              | ยูนิต พื้นที่ 17-2-22.8 ไร่ มูลค่า 344 ล้านบาท                  |
+--------------+-------------------------------------------------------+
| ปี 2550       | เปิดขายบ้านแฝดโครงการใหม่ 2 โครงการ คือ                   |
|              |                                                       |
| พฤษภาคม      | - โครงการ “เดอะ คลัสเตอร์ วิลล์ ราชพฤกษ์” ถนนท่าน้ำนนทบุรี –   |
|              | วัดโบสถ์ดอนพรหม                                         |
| กันยายน       |                                                       |
|              | จังหวัดนนทบุรี จำนวน 46 ยูนิต พื้นที่ 7 ไร่ มูลค่า 128 ล้านบาท และ  |
| พฤศจิกายน     |                                                       |
|              | - โครงการ “เดอะ ไพรเวซี่ ไพร์มเพลส รัตนาธิเบศร์ – บางใหญ่”   |
|              | ซอยวัดไผ่เหลือง                                          |
|              |                                                       |
|              | อำเภอบางบัวทอง จังหวัดนนทบุรี จำนวน 57 ยูนิต พื้นที่ 10-1-11 ไร่  |
|              | มูลค่า 151 ล้านบาท                                       |
|              |                                                       |
|              | บริษัทฯ เพิ่มทุนจดทะเบียนเป็น 200 ล้านบาท (ชำระเต็มมูลค่าแล้ว)    |
|              | เพ                                                    |
|              | ื่อใช้เป็นเงินทุนหมุนเวียนในการดำเนินการและพัฒนาโครงการของบริษัทฯ |
+--------------+-------------------------------------------------------+
|              |                                                       |
+--------------+-------------------------------------------------------+
| ปี 2551       | เปิดขายบ้านเดี่ยวโครงการ “ธนาสิริ ปิ่นเกล้า – ราชพฤกษ์”         |
|              | ริมถนนราชพฤกษ์ จังหวัดนนทบุรี จำนวน 136 ยูนิต พื้นที่ 25-0-39 ไร่  |
| มีนาคม        | มูลค่า 522 ล้านบาท                                       |
|              |                                                       |
| พฤษภาคม      | - TPD                                                 |
|              | เริ่มโครงการในจังหวัดภูเก็ตโดยเข้าซื้อบ้านที่พัฒนายังไม่แล้วเส        |
| พฤศจิกายน     | ร็จบางส่วนและที่ดินเปล่าจากผู้ประกอบการรายอื่นที่ไม่เกี่ยวข้องกับบริษัทฯ |
|              |                                                       |
|              | - เปิดขายบ้านแฝดโครงการ “เดอะ ไพรเวซี่ ไพร์มเพลส 2         |
|              | รัตนาธิเบศร์ – บางใหญ่” ถนนเลียบคลองบางไผ่ อำเภอบางบัวทอง    |
|              | จังหวัดนนทบุรี จำนวน 84 ยูนิต พื้นที่ 14-1-60 ไร่ มูลค่า 220       |
|              | ล้านบาท                                                |
|              |                                                       |
|              | ที่ประชุมคณะกรรมการบริษัท ครั้งที่ 16/2551 วันที่ 16 พฤศจิกายน     |
|              | 2551 มีมติให้บริษัทฯ เข้าซื้อหุ้นบริษัท TPD ทุนจดทะเบียนจำนวน 50    |
|              | ล้านบาท                                                |
|              | ดำเนินธุรกิจพัฒนาอสังหาริมทรัพย์จากกลุ่มตระกูลเสถียรภาพอยุทธ์       |
|              | ในสัดส่วนร้อยละ 99.6 ของทุนจดทะเบียน ตามมูลค่าทางบัญชี         |
|              | โดยมีมูลค่าเงินลงทุนรวมทั้งหมด 40.4 ล้านบาท                   |
|              | เพื่อเป็นการปรับโครงสร้างการถือหุ้นภายในกลุ่มบริษัท               |
|              | สำหรับเตรียมความพร้อมในการเข้าจดทะเบียนในตลาดหลักทรัพย์ฯ      |
|              | โดยเข้าทำรายการเมื่อวันที่ 18 ธันวาคม 2551                   |
+--------------+-------------------------------------------------------+
| ปี 2552       | บริษัทฯ ได้จัดให้มีการประชุมสามัญผู้ถือหุ้น ครั้งที่ 1 / 2552 เมื่อวันที่ 7 |
|              | เมษายน 2552 มีมติดังนี้                                    |
| เมษายน       |                                                       |
|              | - ให้แปรสภาพบริษัทเป็นบริษัทมหาชนจำกัดและเปลี่ยนชื่อบริษัทใหม่เป็น   |
| พฤศจิกายน     |                                                       |
|              | “บริษัท ธนาสิริ กรุ๊ป จำกัด (มหาชน)“                         |
| ธันวาคม       |                                                       |
|              | - แปลงมูลค่าที่ตราไว้จากหุ้นละ 100 บาท เป็นหุ้นละ 1 บาท         |
|              |                                                       |
|              | - มีมติให้เพิ่มทุนจดทะเบียนจาก 200 ล้านบาท เป็น 255 ล้านบาท     |
|              | โดยออกหุ้นสามัญเพิ่มทุนจำนวน 50 ล้านหุ้น เพื่อเสนอขายให้แก่ประชาชน |
|              | และหุ้นสามัญเพิ่มทุนจำนวนไม่เกิน 5 ล้านหุ้น                      |
|              | เพื่อรองร                                               |
|              | ับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทจำนวนไม่เกิน |
|              | 5 ล้านหน่วยที่ออกและเสนอขายให้แก่กรรมการและพนักงานของบริษัทฯ   |
|              | และบริษัทย่อย โดยจะเสนอขายพร้อมกับการเสนอขายให้แก่ประชาชน    |
|              |                                                       |
|              | เปิดขายทาวน์เฮ้าส์ 2 ชั้น โครงการธนาสิริ ปิ่นเกล้า – ราชพฤกษ์ 2   |
|              | ริมถนนราชพฤกษ์ จังหวัดนนทบุรี จำนวน 112 ยูนิต พื้นที่ 10-3-42.6   |
|              | ไร่ มูลค่า 315 ล้านบาท                                    |
|              |                                                       |
|              | บริษัทฯ ได้จัดให้มีการเสนอขายหุ้นสามัญเพิ่มทุนต่อประชาชนครั้งแรก     |
|              | (IPO) เมื่อวันที่ 15 ธันวาคม 2552 จำนวน 50 ล้านหุ้น            |
+--------------+-------------------------------------------------------+
|              |                                                       |
+--------------+-------------------------------------------------------+
| ปี 2553       | การจ่ายเงินปันผล                                         |
|              |                                                       |
| พฤษภาคม      | ที่ประชุมสามัญผู้ถือหุ้น ประจำปี 2553 เมื่อวันที่ 26 เมษายน 2553     |
|              | มีมติอนุมัติให้จ่ายเงินปันผลในอัตราหุ้นละ 0.12 บาท ให้แก่ผู้ถือหุ้นจำนวน |
| กันยายน       | 250 ล้านหุ้น คิดเป็นจำนวนเงินรวมทั้งสิ้น 30 ล้านบาท และบริษัทฯ     |
|              | ได้จ่ายเงินปันผลเป็นที่เรียบร้อยแล้วเมื่อวันที่ 26 พฤษภาคม 2553      |
| กรกฎาคม      |                                                       |
|              | ที่ประชุมคณะกรรมการบริษัท ครั้งที่ 4/2553 เมื่อวันที่ 9 สิงหาคม     |
| ตุลาคม        | 2553 มีมติอนุมัติให้จ่ายเงินปันระหว่างกาล สำหรับผลการดำเนินงานงวด |
|              | 6 เดือนแรก ตั้งแต่วันที่ 1 มกราคม – 30 มิถุนายน 2553           |
|              | ในอัตราหุ้นละ 0.08 บาท ให้แก่ผู้ถือหุ้นจำนวน 250 ล้านหุ้น          |
|              | คิดเป็นจำนวนเงินรวมทั้งสิ้น 20 ล้านบาท และบริษัทฯ               |
|              | ได้จ่ายเงินปันผลเป็นที่เรียบร้อยแล้วเมื่อวันที่ 8 กันยายน 2553        |
|              |                                                       |
|              | เปิดขายบ้านเดี่ยว ,บ้านแฝด และ ทาวน์โฮม โครงการใหม่ 2        |
|              | โครงการ คือ                                            |
|              |                                                       |
|              | - โครงการ “เดอะ คลัสเตอร์ วิลล์ 2 ราชพฤกษ์ – พระราม 5 ”    |
|              | ถนนราชพฤกษ์ จังหวัดนนทบุรี จำนวน 82 ยูนิต พื้นที่ 16-2-74.3 ไร่   |
|              | มูลค่า 380 ล้านบาท และ                                   |
|              |                                                       |
|              | - โครงการ “เดอะ คลัสเตอร์ วิลล์ 3 ปิ่นเกล้า – ราชพฤกษ์ ”      |
|              | ถนนราชพฤกษ์ จังหวัดนนทบุรี จำนวน 116 ยูนิต พื้นที่ 15-2-41 ไร่    |
|              | มูลค่า 400 ล้านบาท                                       |
+--------------+-------------------------------------------------------+

3.2 ภาพรวมการประกอบธุรกิจของบริษัทฯ และบริษัทย่อย

กลุ่มบริษัทประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขาย โดยบริษัทฯ
จะเป็นผู้พัฒนาโครงการและเป็นเจ้าของโครงการ เน้นการพัฒนาโครงการในเขตปริมณฑล
โดยเน้นเฉพาะย่านนนทบุรี สำหรับ TPD จะเน้นโครงการในจังหวัดที่เป็นแหล่งท่องเที่ยว
โดยโครงการของกลุ่มบริษัททุกโครงการอยู่ภายใต้แนวความคิดที่ว่า “การสร้างครอบครัว สังคม
ที่ร่มรื่น อบอุ่น ให้แก่ลูกค้าในทุกช่วงจังหวะชีวิตที่ธนาสิริ” และใช้ชื่อโครงการภายใต้แบรนด์หลัก 3
แบรนด์ ได้แก่ “ธนาสิริ”, “ไพร์มเพลส” และ “เดอะ คลัสเตอร์ วิลล์”
ซึ่งแต่ละชื่อจะมีลักษณะโครงการที่ต่างกันเพื่อตอบสนองความต้องการของกลุ่มลูกค้าเป้าหมายที่แตกต่างกัน

-   แบรนด์ “ธนาสิริ” เป็นโครงการบ้านเดี่ยว เน้นตลาดสำหรับผู้มีรายได้ค่อนข้างสูง

-   แบรนด์ “ไพร์มเพลส” และ “เดอะ คลัสเตอร์ วิลล์” เป็นโครงการบ้านทาวน์เฮ้าส์/บ้านแฝด
    เน้นตลาดสำหรับผู้มีรายได้ปานกลาง

สำหรับโครงการของ TPD ในจังหวัดภูเก็ตจะใช้ชื่อแบรนด์เหมือนบริษัทฯ
โดยโครงการแรกเป็นโครงการที่ TPD ซื้อต่อมา
เป็นโครงการบ้านเดี่ยวชั้นเดียวซึ่งเป็นที่นิยมในจังหวัดภูเก็ตอยู่ภายใต้แบรนด์ “ไพร์มเพลส”
เน้นตลาดสำหรับผู้มีรายได้ปานกลางถึงค่อนข้างสูง จับกลุ่มทั้งชาวไทยและชาวต่างชาติ

บริษัทฯ จะพัฒนาโครงการในขนาดไม่ใหญ่มากนัก โดยเฉลี่ยจะมีเนื้อที่ประมาณ 15-30 ไร่
และอายุโครงการโดยเฉลี่ย 2 ปี ทั้งนี้
เพื่อเป็นการกระจายความเสี่ยงและสร้างความหลากหลายของผลิตภัณฑ์

บริษัทฯ มีนโยบายในการสร้างบ้านแบบกึ่งสั่งสร้าง
ซึ่งในเฟสแรกจะมีการก่อสร้างบ้านสร้างเสร็จก่อนขาย (Semi-pre-built) ประมาณร้อยละ
60-70 และในเฟสต่อๆ ไปจะเป็นแบบตามยอดขาย (Pre-sale) การเปิดขายไปพร้อมๆ
กับการก่อสร้าง บริษัทฯ มีวัตถุประสงค์เพื่อให้ลูกค้าได้เห็นแบบบ้านและวัสดุก่อสร้างที่บริษัทฯ
ใช้จริงก่อนการตัดสินใจ นอกจากนี้ บริษัทฯ
ยังสร้างความแตกต่างให้กับผลิตภัณฑ์และบริการตั้งแต่การสำรวจศึกษาวิจัยเพื่อดูความต้องการของลูกค้า
การคัดเลือกทำเลที่ตั้งโครงการอยู่ในย่านการคมนาคมสะดวกสบาย ใกล้สิ่งอำนวยความสะดวก
มีเครือข่ายคมนาคมรองรับ การใช้วัสดุก่อสร้างที่มีคุณภาพได้มาตรฐาน
และมีบุคลากรที่มีประสบการณ์ในการตรวจสอบงานคุณภาพ
และมีบริการหลังการขายโดยให้ความดูแลและรักษาสภาพชุมชน
รวมถึงการรักษาความปลอดภัยให้กับลูกค้าภายหลังพัฒนาโครงการแล้วเสร็จ นอกจากนี้ บริษัทฯ
ได้ออกแบบพื้นที่ส่วนกลางของแต่ละโครงการให้มีลักษณะโดดเด่น
มีการจัดสรรให้พื้นที่มากกว่าที่กฎหมายกำหนดเพื่อเพิ่มความร่มรื่นให้แก่ผู้อยู่อาศัยในโครงการ

ปัจจุบันบริษัทฯ มีบริษัทย่อยหนึ่งแห่ง คือ TPD เดิมชื่อบริษัท กมลา แมนชั่น จำกัด จัดตั้งขึ้นเมื่อวันที่
26 มิถุนายน 2533 ทุนจดทะเบียน 50 ล้านบาท มูลค่าที่ตราไว้หุ้นละ 100,000 บาท จำนวน 500
หุ้น มีวัตถุประสงค์เพื่อการค้าอสังหาริมทรัพย์ ถือหุ้นทั้งหมดโดยตระกูลเสถียรภาพอยุทธ์
และเนื่องจากกลุ่มผู้ถือหุ้นมีความประสงค์จะนำหุ้นสามัญของบริษัทฯ
เข้าจดทะเบียนในตลาดหลักทรัพย์ฯ
จึงได้ทำการปรับโครงสร้างกลุ่มบริษัทให้เกิดความชัดเจนและไม่ก่อให้เกิดความขัดแย้งทางผลประโยชน์
บริษัทฯ จึงได้เข้าซื้อหุ้น TPD เมื่อวันที่ 18 ธันวาคม 2551 เป็นจำนวน 498 หุ้น
เทียบเป็นสัดส่วนร้อยละ 99.6 ของทุนจดทะเบียนเรียกชำระแล้วทั้งหมด ในราคาตามมูลค่าทางบัญชี
ณ วันที่ 30 กันยายน 2551 รวมราคา 40.4 ล้านบาท

3.3 โครงสร้างรายได้ของบริษัทฯ และบริษัทย่อย

โครงสร้างรายได้หลักของบริษัทฯ
และบริษัทย่อยมาจากการดำเนินธุรกิจพัฒนาอสังหาริมทรัพย์โดยขายบ้านพร้อมที่ดิน
โดยใช้งบการเงินรวมปี 2551, 2552 และปี 2553
ซึ่งจัดทำโดยฝ่ายบริหารและตรวจสอบโดยผู้สอบบัญชีได้รับอนุญาตตามลำดับ
โครงสร้างรายได้หลักของกลุ่มบริษัทในแต่ละปีมีรายละเอียดดังนี้

หน่วย : ล้านบาท

+-------------------+-------+------+------+------+------+------+------+
| ประเภทรายได้       | ดำเ   | งบ   |      | งบ   |      | งบ   |      |
|                   | นินการ | รวมปี |      | รวมปี |      | รวมปี |      |
|                   |       | 2551 |      | 2552 |      | 2553 |      |
|                   | โดย   |      |      |      |      |      |      |
+-------------------+-------+------+------+------+------+------+------+
|                   |       | ร    | %    | ร    | %    | ร    | %    |
|                   |       | ายได้ |      | ายได้ |      | ายได้ |      |
+-------------------+-------+------+------+------+------+------+------+
| รายได้จากการขาย 1) | บริษัทฯ | 2    | 50.5 | 4    | 61.8 | 3    | 39.4 |
|                   |       | 22.7 |      | 12.5 |      | 74.7 |      |
| - บ้านเดี่ยว /       | บริษัทฯ |      | 38.4 |      | 29.5 |      | 38.0 |
| บ้านแฝด            |       | 1    |      | 1    |      | 3    |      |
|                   | TPD   | 69.7 | 10.8 | 97.2 | 8.4  | 60.5 | 15.6 |
| - ทาวน์เฮ้าส์        |       |      |      |      |      |      |      |
|                   | TPD   | 47.7 | -    | 56.4 | -    | 1    | 6.5  |
| - บ้านเดี่ยว/ บ้านแฝด |       |      |      |      |      | 48.1 |      |
| ชั้นเดียว            |       | -    |      | -    |      |      |      |
|                   |       |      |      |      |      | 61.9 |      |
| - อาคารพาณิชย์      |       |      |      |      |      |      |      |
+-------------------+-------+------+------+------+------+------+------+
| รวมรายได้จากการขาย |       | 4    | 99.7 | 6    | 99.7 | 9    | 99.5 |
|                   |       | 40.1 |      | 66.1 |      | 45.2 |      |
+-------------------+-------+------+------+------+------+------+------+
| รายได้อื่น 2)        |       | 1.4  | 0.3  | 2.3  | 0.3  | 4.8  | 0.5  |
+-------------------+-------+------+------+------+------+------+------+
| รวมรายได้          |       | 4    | 1    | 6    | 1    | 9    | 1    |
|                   |       | 41.5 | 00.0 | 68.4 | 00.0 | 50.0 | 00.0 |
+-------------------+-------+------+------+------+------+------+------+

หมายเหตุ : 1) รับรู้รายได้จากการขายบ้านและที่ดินเมื่อโอนกรรมสิทธิ์

  2) รายได้อื่นประกอบด้วย ดอกเบี้ยรับจากธนาคาร การริบเงินจองลูกค้าในโครงการต่างๆ

3.4 เป้าหมายการดำเนินธุรกิจ

บริษัทฯ ได้กำหนดวิสัยทัศน์ในการดำเนินธุรกิจ โดยบริษัท ธนาสิริ กรุ๊ป จำกัด (มหาชน)
มุ่งมั่นที่จะร่วมสร้างครอบครัวในสังคมที่ร่มรื่นและอบอุ่นและสร้างความสุขให้กับลูกค้าในทุกช่วงเวลาของการอยู่อาศัยในทุกๆ
โครงการของบริษัทฯ นอกจากนี้ บริษัทฯ ได้กำหนดพันธกิจของบริษัทฯ ดังนี้

1)  พัฒนาโครงการในทำเลที่มีศักยภาพในกรุงเทพมหานครและปริมณฑล
    รวมถึงในส่วนภูมิภาคที่มีการเจริญเติบโตทางเศรษฐกิจอย่างต่อเนื่อง

2)  เน้นการพัฒนาโครงการที่มีขนาดปานกลางเพื่อเสริมสร้างความอบอุ่นและความเป็นส่วนตัว

3)  ออกแบบและพัฒนานวัตกรรมและผลิตภัณฑ์ใหม่ๆ ให้มีรูปแบบที่ทันสมัย
    ครบทุกฟังก์ชั่นการใช้สอยอย่างลงตัว
    รวมถึงการเลือกใช้วัสดุที่ได้มาตรฐานสวยงามง่ายต่อการบำรุงรักษาในอนาคต

4)  เน้นการสร้างมูลค่าเพิ่มให้แก่ลูกค้าโดยให้ความสำคัญกับการสร้างความคุ้มค่าทางด้านราคา,
    ทำเลที่ตั้งของโครงการ, การออกแบบผลิตภัณฑ์, การให้บริการและภาพลักษณ์โครงการ

บริษัทฯ
มีความมุ่งมั่นในการสร้างความมั่นคงและความอบอุ่นให้แก่ลูกค้าโดยการสร้างโครงการที่ตอบสนองถึงการมีครอบครัวและสังคมที่ร่มรื่นและอบอุ่นให้แก่ลูกค้าในทุกๆ
กลุ่ม โดยมีผลิตภัณฑ์ในรูปแบบทาวน์เฮ้าส์ (Town House)
และบ้านแฝดเพื่อรองรับกลุ่มลูกค้าที่เริ่มทำงานที่ต้องการซื้อบ้านหลังแรก (First Home)
และผลิตภัณฑ์ในรูปแบบบ้านเดี่ยวในระดับราคาต่างๆ เพื่อรองรับกลุ่มลูกค้าที่ขยายครอบครัว
เพื่อทำให้ความมุ่งมั่นดังกล่าวประสบความสำเร็จได้นั้น บริษัทฯ เล็งเห็นถึงองค์ประกอบที่สำคัญ คือ
การมีทีมงานที่เก่งและมีความมุ่งมั่นอีกทั้งมีความเข้าใจในธุรกิจ บริษัทฯ
ได้เล็งเห็นถึงความสำคัญของทีมงานเป็นอันดับแรก
โดยเชื่อว่าทีมงานจะช่วยสร้างความพึงพอใจในสินค้าและการให้บริการแก่ลูกค้าของบริษัทฯ
นำไปสู่รากฐานที่จะทำให้บริษัทฯ
เจริญเติบโตขึ้นและเป็นที่ยอมรับทางธุรกิจส่งผลไปถึงการสร้างกำไรและผลตอบแทนต่อผู้ถือหุ้นต่อไป

ทั้งนี้ จากความมุ่งมั่นและองค์ประกอบที่มีนั้น บริษัทฯ
จำเป็นที่จะต้องนำพาองค์กรและทีมงานให้มีบรรยากาศและแนวทางในการทำงาน คือ
มีใจรักในการให้บริการอย่างดีเลิศ, มีความรู้ ความเข้าใจ เกี่ยวกับการทำธุรกิจเป็นอย่างดี
อีกทั้งมุ่งเน้นการสร้างทีมงานและสนับสนุนการทำงานเป็นทีม ซึ่งแนวทางทั้ง 3
ประการนี้จะทำให้ทีมงานและองค์กรมีการทำงานที่ชัดเจนขึ้น

อย่างไรก็ตาม เพื่อให้บริษัทฯ สามารถเติบโตได้อย่างโดดเด่นในธุรกิจที่มีการแข่งขันสูงนั้น บริษัทฯ
จึงกำหนดกรอบกลยุทธ์ 5 ประการ คือ

1)  ก่อสร้างบ้านที่มีคุณภาพในระยะเวลาอันสั้น
    เพื่อให้สินค้าและการให้บริการสามารถสร้างความพึงพอใจให้กับลูกค้าได้ในระยะเวลาที่เหมาะสม

2)  พัฒนาผลิตภัณฑ์และทำวิจัยตลาดอย่างต่อเนื่อง เพื่อให้สินค้าและการให้บริการของบริษัทฯ
    มีการพัฒนาและล้ำหน้าคู่แข่งในตลาด

3)  ขยายโครงการอย่างต่อเนื่องโดยครอบคลุมกลุ่มลูกค้าทุกๆ กลุ่มตามเป้าหมายของบริษัทฯ
    เพื่อตอบสนองความต้องการของลูกค้าในทุกช่วงจังหวะของชีวิต

4)  บริหารความเสี่ยงอย่างมีประสิทธิภาพ เพื่อให้บริษัทฯ สามารถเติบโตได้อย่างมั่นคง
    โดยกำหนดให้ขนาดของโครงการแต่ละโครงการมีขนาดไม่ใหญ่เกินไป

5)  การบริหารจัดการชุมชนอย่างเป็นระบบและมีมาตรฐานเป็นสิ่งสำคัญอย่างยิ่งที่จะนำไปสู่สังคมที่อบอุ่นและสร้างความพึงพอใจสูงสุดให้แก่ลูกค้าที่เข้าอยู่ในโครงการ

ทั้งนี้ นอกเหนือจากกลยุทธ์ที่ได้กล่าวมาทั้งหมดแล้วนั้น
สิ่งสำคัญที่ส่งเสริมให้ทีมงานสามารถทำงานร่วมกันได้อย่างราบรื่นและเป็นอันหนึ่งอันเดียวกันส่งผลให้บริษัทฯ
ประสบความสำเร็จได้นั้นจำเป็นต้องมีวัฒนธรรมองค์กร โดยบริษัทฯ ได้สร้าง วัฒนธรรมธนาสิริ
ภายใต้ชื่อว่า “T - SMILE” ซึ่งประกอบด้วย

T = Trust ไว้ใจซึ่งกันและกัน

  S = Smiling Service บริการด้วยรอยยิ้ม

M = My Accountability ทำงานทุกอย่างให้สำเร็จ

I = I will Change พร้อมเปลี่ยนแปลงเพื่อพัฒนาและปรับปรุงให้ดีขึ้น

L = Let’s win together ทำงานร่วมกันเป็นทีม เพื่อความสำเร็จขององค์กร

E = Energetic คิดดี ทำดี มีพลังร่วมสร้างสรรค์องค์กร

สำหรับเป้าหมายการดำเนินธุรกิจของบริษัทฯ ใน 3 ปีข้างหน้า บริษัทฯ
มุ่งเน้นการพัฒนาโครงการที่อยู่อาศัยที่มีความแตกต่างในระดับราคาที่สามารถแข่งขันได้บนทำเลที่มีศักยภาพ
เพื่อตอบสนองความต้องการซื้อที่อยู่อาศัยของกลุ่มเป้าหมายของบริษัทฯ
ซึ่งเป็นกลุ่มที่มีรายได้ส่วนใหญ่ในเขตกรุงเทพมหานครและปริมณฑล
รวมถึงในส่วนภูมิภาคที่มีการเจริญเติบโตทางเศรษฐกิจอย่างต่อเนื่องและยังมีความต้องการที่อยู่อาศัยเป็นของตนเอง
โดยการพัฒนาโครงการบริษัทฯ
จะเลือกพัฒนาในทำเลที่เหมาะสมและมีศักยภาพตามแนวสาธารณูปโภคที่ดี ให้ผลตอบแทนที่คุ้มค่า
และมีโครงสร้างการลงทุนที่เหมาะสม